Diari Oficial de la Generalitat Valenciana


Sumari del DOGV 3722, del 03-04-2000 (2000/2544)

DECRET 39/2000, de 28 de març, del Govern Valencià, pel qual es crea el Comitè d'Implantació del Sistema Informàtic de Gestió Econòmica ECONOMIC en l'Administració de la Generalitat Valenciana.
-------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/03/28/39/dof/vci/html**

### Dades del document

Número de DOGV
:   3722

Data del DOGV
:   03-04-2000

Secció del DOGV
:   I. DISPOSICIONS GENERALS

Número del document
:   2000/2544


Data del document
:   28-03-2000

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * legislació
    * reglament intern
    * informàtica

DECRET 39/2000, de 28 de març, del Govern Valencià, pel qual es crea el Comitè d'Implantació del Sistema Informàtic de Gestió Econòmica ECONOMIC en l'Administració de la Generalitat Valenciana. [2000/X2544]
  
La Generalitat Valenciana disposa actualment d'uns sistemes d'informació economicofinancera que, malgrat el bon rendiment fins al moment, necessiten l'actualització concorde amb els rellevants avanços tècnics produïts, per a millorar les seues prestacions i funcionalitats, resoldre els problemes d'introducció de l'euro i millorar la prestació de serveis als ciutadans mitjançant la millora dels processos interns de treball i informació de l'administració de la Generalitat Valenciana.
  
El Pla Estratègic de Modernització de l'administració Valenciana, aprovat pel Govern Valencià el 5 de febrer de 1996, va incloure els projectes denominats ECONOMIC, TAX, NOMINA, i SEC que, d'ara endavant, en aquest text es consideraran en conjunt sota la denominació ECONOMIC. L'objectiu comú d'aquests projectes és introduir nous sistemes d'informació, basats en plataformes tecnològiques obertes i compatibles, que fomenten processos participatius entre les distintes unitats administratives de la Generalitat Valenciana, per tal que es millore notablement el sistema de gestió econòmica en l'administració Autonòmica. En conseqüència, ECONOMIC està vinculat al procés general de modernització de l'administració de la Generalitat Valenciana.
  
En sentit estricte, ECONOMIC és el conjunt de sistemes d'informació que suportaran la nova gestió. Va començar el seu desenrotllament a principis de 1997, amb una reflexió de caràcter estratègic, i es preveu el seu desenrotllament fins al 2002 amb la implantació total de l'euro.
  
Durant 1999 s'han elaborat els mòduls de pressupostos, comptabilitat i tresoreria, que es relacionen amb tots els altres de mode suficient, perquè es posen en primer lloc pel seu predomini, les tasques relacionades amb la implantació dels nous mòduls, per tal de substituir de manera ordenada i coherent els actualment vigents.
  
Per tant, en ús de les facultats conferides per l'article 69 de la Llei 5/1983, de 30 de desembre, de Govern Valencià, i a proposta conjunta del conseller d'Economia i Hisenda i del conseller de Justícia i Administracions Públiques, prèvia deliberació del Govern Valencià, en la reunió del dia 28 de març de 2000,
  
DECRETE
  
Article 1. Creació, adscripció i naturalesa del Comitè
  
1. Es crea el Comitè d'Implantació del Sistema Informàtic de Gestió Econòmica ECONOMIC amb les funcions, competències, composició i funcionament que regula el present decret.
  
2. La creació del Comitè d'Implantació del Sistema Informàtic de Gestió Econòmica ECONOMIC no implicarà cap increment de la despesa pública de la Generalitat Valenciana.
  
3. El Comitè d'Implantació del Sistema Informàtic de Gestió Econòmica ECONOMIC és un òrgan col·legiat de la Generalitat Valenciana de caràcter impulsor, coordinador, deliberant i assessor respecte de les matèries i funcions que expressament se li assignen en aquest Decret i en la resta de la normativa que resulte d'aplicació i, singularment, respecte de la coordinació en la implantació del nou sistema d'informació ECONOMIC en l'àmbit de l'administració de la Generalitat Valenciana.
  
Article 2. Funcions del Comitè
  
Correspon al Comitè d'Implantació del Sistema Informàtic de Gestió Econòmica ECONOMIC les següents funcions:
  
1. Impulsar i coordinar el procés d'implantació dels diferents mòduls que componen el sistema ECONOMIC en l'administració de la Generalitat Valenciana.
  
2. Promoure el desenrotllament normatiu necessari per a la millor transició des dels sistemes actuals de gestió.
  
3. Establir les directrius d'actuació als distints departaments de l'administració de la Generalitat Valenciana per a la implantació del sistema informàtic ECONOMIC.
  
4. Proposar als òrgans competents l'adopció de totes les mesures que tinguen relació directa amb les funcions que el Comitè té encomanades per a la millor transició des dels sistemes actuals.
  
5. Qualssevol altres relacionades amb l'àmbit de la seua competència.
  
Article 3. Composició del Comitè
  
1. El Comitè d'Implantació del Sistema Informàtic de Gestió Econòmica ECONOMIC estarà compost pels següents membres:
  
a) President: el subsecretari de Política Pressupostària i Tresor.
  
b) Vocals:
  
- La secretària general de la Conselleria d'Economia i Hisenda
  
- L'interventor general.
  
- La directora general per a la Modernització i Racionalització de l'administració Pública.
  
2. Les funcions de secretaria del Comitè seran exercides pel cap del servei de Qualitat Total dels Serveis Públics.
  
3. El Comitè podrà acordar, quan els assumptes a debat ho facen necessari o convenient, l'assistència d'altres alts càrrecs, funcionaris, tècnics o especialistes en la matèria de què es tracte, per tal que l'informen i assessoren. Aquestes persones tindran veu però no vot. Per a la celebració de les sessions i l'adopció dels seus acords, el Comitè podrà demanar igualment informes o dictàmens tècnics d'altres comissions i òrgans administratius.
  
4. El Comitè disposarà d'una secretaria administrativa, que serà exercida per l'Àrea del Gabinet de Coordinació Interdepartamental de la Subsecretaria del Secretariat del Govern i Relacions amb les Corts, segons allò que s'ha disposat en l'article 25.2 del Decret 83/1999, de 30 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana.
  
5. Tots els membres dotaran el Comitè del suport o infraestructura tècnica i administrativa necessària per al seu regular funcionament.
  
Article 4. Funcionament del Comitè
  
1. La constitució, convocatòria, règim de sessions i d'adopció d'acords, i, en general, el funcionament del Comitè d'Implantació del Sistema Informàtic de Gestió Econòmica ECONOMIC, s'ajustaran a allò que s'ha establit en la Llei 5/1983, de 30 de desembre, de Govern Valencià, i en els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. El Comitè d'Implantació del Sistema Informàtic de Gestió Econòmica ECONOMIC, sense perjuí d'allò que s'ha disposat en el paràgraf anterior, podrà aprovar normes pròpies de funcionament o de règim intern per al millor compliment de les seues atribucions. En especial, podrà preveure l'existència i regular el funcionament de grups de treball o de comissions tècniques.
  
DISPOSICIONES FINALES
  
Primera. Desplegament normatiu
  
Queden facultades la Conselleria d'Economia i Hisenda i la Conselleria de Justícia i Administracions Públiques en l'àmbit de les seues competències per a dictar les disposicions necessàries per al compliment i desplegament d'aquest decret.
  
Segona. Entrada en vigor
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 28 de març de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,
  
SERAFÍN CASTELLANO GÓMEZ
  
El conseller d'Economia i Hisenda,


Còpia Permalink ELI